CELEX: 62016CN0007
Language: el
Date: 2016-01-06 00:00:00
Title: Υπόθεση C-7/16: Αίτηση προδικαστικής αποφάσεως την οποία υπέβαλε το Juzgado de Primera Instancia n° 11 de Vigo (Ισπανία) στις 6 Ιανουαρίου 2016 — Banco Popular Español S.A. και PL Salvador, S.A.R.L. κατά Maria Rita Giraldez Villar και Modesto Martínez Baz

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/9
            
         Αίτηση προδικαστικής αποφάσεως την οποία υπέβαλε το Juzgado de Primera Instancia no 11 de Vigo (Ισπανία) στις 6 Ιανουαρίου 2016 — Banco Popular Español S.A. και PL Salvador, S.A.R.L. κατά Maria Rita Giraldez Villar και Modesto Martínez Baz
   (Υπόθεση C-7/16)
   (2016/C 118/11)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia no 11 de Vigo
   
      Διάδικοι στην υπόθεση της κύριας δίκης
   
   
      Επισπεύδουσες: Banco Popular Español S.A. και PL Salvador, S.A.R.L.
   
      Καθών η εκτέλεση: Maria Rita Giraldez Villar και Modesto Martínez Baz
   
      Προδικαστικά ερωτήματα
   
   
               1)
            
            
               Υπό το πρίσμα των άρθρων 38 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης (1), έχει η οδηγία 93/13/ΕΟΚ (2) του Συμβουλίου, της 5ης Απριλίου, σχετικά με τις καταχρηστικές ρήτρες των συμβάσεων που συνάπτονται με καταναλωτές, την έννοια ότι αντίκειται σε νομολογιακή ερμηνεία νομοθετικής διατάξεως κράτους μέλους, όπως το άρθρο 1535 του ισπανικού Αστικού Κώδικα, η οποία περιορίζει την εφαρμογή του στο αναγνωριστικό στάδιο της διαδικασίας έως την έκδοση αποφάσεως, εμποδίζοντας την εφαρμογή του στο στάδιο της εκτελέσεως μετά την έκδοση αποφάσεως ή μετά την παρέλευση της προθεσμίας αντικρούσεως της αγωγής, όταν στο μεταξύ δεν έχει εξοφληθεί ολοσχερώς η απαίτηση του δανειστή;
            
         
               2)
            
            
               Προσκρούει στους παρατεθέντες στο πρώτο ερώτημα κανόνες της Ευρωπαϊκής Ένωσης ρύθμιση του εθνικού δικαίου, όπως το άρθρο 1535 του ισπανικού Αστικού Κώδικα, το οποίο επιτρέπει την εκχώρηση σε τρίτο επίδικης απαιτήσεως απορρέουσας από σύμβαση μεταξύ επιχειρηματία και καταναλωτή, χωρίς να απαιτείται επίσημη κοινοποίηση στον καταναλωτή της εκχωρήσεως, του τίτλου ή της αιτίας της, και χωρίς να απαιτείται μνεία (εν πάση περιπτώσει) του ακριβούς ποσού έναντι του οποίου αποκτήθηκε η απαίτηση, μέσω έγγραφης βεβαιώσεως, με την τυχόν πραγματοποιηθείσα περικοπή ή μείωση;
            
         
               3)
            
            
               Έχει η απόφαση, την οποία εξέδωσε το Δικαστήριο της Ευρωπαϊκής Ένωσης, στις 9 Μαρτίου 1978, στην υπόθεση [106/77] Simmenthal (3), την έννοια ότι, για την επίτευξη του σκοπού της παρατεθείσας στο πρώτο ερώτημα οδηγίας, υπό το πρίσμα των άρθρων 38 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης, το εθνικό δικαστήριο δεν πρέπει να εφαρμόσει τις διατάξεις του εθνικού δικαίου, όπως το άρθρο 1535 του ισπανικού Αστικού Κώδικα, το οποίο εμποδίζει την άσκηση του δικαιώματος εξωνήσεως επίδικων απαιτήσεων στην ίδια διαδικασία με την οποία επισπεύδεται η εκτέλεση της εκχωρηθείσας απαιτήσεως, υποχρεώνοντας τον καταναλωτή να κινήσει νέα αναγνωριστική διαδικασία εντός αποσβεστικής προθεσμίας 9 ημερών από την κοινοποίηση της εκχωρήσεως, με τα έξοδα που αυτή συνεπάγεται (δικηγόρου, δικαστικού πληρεξουσίου, δικαστικών τελών, καθορισμού του αρμόδιου δικαστηρίου όταν ο εκδοχέας δεν έχει κατοικία στην Ισπανία κ.λπ.), κατά του νέου δικαιούχου της εκχωρηθείσας απαιτήσεως, προκειμένου ο καταναλωτής να ασκήσει το δικαίωμα εξωνήσεως;
            
         
      (1)  ΕΕ 2000, C 364, σ. 1
   
   
      (2)  ΕΕ L 95, σ. 29
   
   
      (3)  EU:C:1978:49